ಯು.ಆರ್.ರಾವ್

ಉಡುಪಿ ರಾಮಚಂದ್ರ ರಾವ್ ನಮ ದೇಸೊದ ಒರಿ ಬಾಹ್ಯಾಕಾಶ ವಿಜ್ಞಾನಿ, ಬುಕ್ಕ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆದ ಅಧ್ಯಕ್ಷೆರ್ ಆದಿತ್ತಿನಾರ್. ನಮ ದೇಸೊದ ಸುರುತ ಕೃತಕ ಉಪಗ್ರಹ ಆಯಿನ ಆರ್ಯಭಟ ಉಂದೆನ್ ಬಾನೊಗು ರಾಪಾವುನ ಯೋಜನೆದ ಮುಖ್ಯ ಗುರ್ಕಾರೆ ಆದ್ ಬೇಲೆ ಮಲ್ತೆರ್. ರಾಯೆರೆಗ್ ಭಾರತೀಯ ಉಪಗ್ರಹ ಯೋಜನೆಲೆನ ಪಿತಾಮಹ ಪನ್ಪಿನ ಪುಗರ್ತೆ ಉಂಡು.

೧೯೭೬ನೇ ಇಸವಿಡ್ ಭಾರತ ಸರ್ಕಾರ ಮೆರೆಗ್ ಪದ್ಮಭೂಷಣ ಪುರಸ್ಕಾರ ಕೊರ್ದು ಸಮ್ಮಾನ ಮತ್ಂಡ್. ಅಂಚನೆ, ೨೦೧೭ನೇ ಇಸವಿಡ್ ಪದ್ಮ ವಿಭೂಷಣ ಪುರಸ್ಕಾರ ಕೊರ್ದು ಸಮ್ಮನ ಮಲ್ತ್ಂಡ್. ೧೯ನೇ ಮಾರ್ಚಿ ೨೦೧೩ನೇ ಇಸವಿಡ್ ಅಂತರರಾಷ್ಟ್ರಿಯ ಸಂಘಟನೆ ಆಯಿನ ಸೊಸೈಟಿ ಆಫ್ ಸ್ಯಾಟಲೈಟ್ ಪ್ರೊಫೆಷನಲ್ಸ್ ಮೊಕುಲು ಮಲ್ತಿನ ಒಂಜಿ ಕಾರ್ಯಕ್ರಮೊಡು ರಾಮಚಂದ್ರರಾಯೆರೆನ್ ಸ್ಯಾಟಲೈಟ್ ಹಾಲ್ ಆಫ್ ಫೇಮ್ ಪಟ್ಟಿಡ್ ಸೇರಾಯೆರ್. ಇಂಚಿನ ಪುಗರ್ತೆ ಪಡೆಯಿನ ನಮ ದೇಸೊದ ಸುರುತ ವಿಜ್ಞಾನಿ ರಾಮಚಂದ್ರ ರಾಯೆರ್.

ಪುಟ್ಟು
ಇಂಬೆರ್ ಉಡುಪಿದ 'ಮಾರ್ಪಳ್ಳಿ'ಡ್ ಮಾರ್ಚ್ ೧೦, ೧೯೩೨ಟ್ ಪುಟ್ಟಿಯೆರ್. ಇಂಬೆರೆನ ಅಪ್ಪೆ ಕೃಷ್ಣವೇಣೀಯಮ್ಮ; ಅಮ್ಮೆರ್ ಲಕ್ಷ್ಮೀನಾರಾಯಣ ರಾವ್. ಇಂಬೆರೆನ ಕುಟುಂಬ ಪಿರಾಕ್‌ರ್ದ್‌ಲಾ ಕೃಷಿಕ ಕುಟುಂಬ. ರಾಮಚಂದ್ರರಾಯೆರ್ ಉಡುಪಿ, ಅನಂತಪುರ, ಮದ್ರಾಸ್, ಬನಾರಸ್ ಇಂಚಿನ ಪೂರ ಜಾಗೆಲೆಡ್ ಅಧ್ಯಯನ ಮಲ್ತೆರ್. ವಿಕ್ರಮ್ ಸಾರಾಭಾಯಿ ಮೆರೆನ ಮಾರ್ಗದರ್ಸೊನೊಡು ವಿಶ್ವಕಿರಣದ ಬಗೆಟ್ ಅಧ್ಯಯನ ಮಲ್ತ್‌ದ್ ಗುಜರಾತ್ ವಿಶ್ವವಿದ್ಯಾಲಯರ್ದ್ ಡಾಕ್ಟರೇಟ್ಪದವಿ ಪಡೆಯೊಂಡೆರ್. ಅಯಿರ್ದ್ ಬುಕ್ಕೊ ಅಮೇರಿಕೊದ ಮೆಸಾಚುಸೆಟ್ಸ್ಡ್ ಉನ್ನತ ವ್ಯಾಸಂಗ ಮಲ್ತೆರ್. ಟೆಕ್ಸಾಸ ವಿಶ್ವವಿದ್ಯಾಲಯಡ್ ಸಂಶೋಧಕೆರಾದ್, ಉಪನ್ಯಾಸಕೆರಾದ್ ಬೆಂದ್‍ದ್ ೧೯೬೬ಟ್ ಭಾರತಗ್ ಬತ್ತೆರ್.

ವೃತ್ತಿಜೀವನ
ದುಂಬು 'ಅಹಮದಾಬಾದಿತ ಫಿಜಿಕಲ್ ರಿಸರ್ಚ್ ಲೆಬೊರೆಟರಿ'ಟ್ ಪ್ರಾಧ್ಯಾಪಕೆರಾದ್, ಪ್ರೊ.ಯು.ಆರ್.ರಾವ್ ಬುಕ್ಕೊ ಇಸ್ರೊಡು ಸೇವೆ ಮಲ್ತೆರ್. ಬಾಹ್ಯಾಕಾಶ ಕಕ್ಷೆಗ್ ಮಸ್ತ್ ಉಪಗ್ರಹೊನು ಸೇರಯಿನ ಕೀರ್ತಿ ಡಾ.ಯು.ಆರ್.ರಾವ್ ಅರೆಗ್ ಉಂಡು.

ಪ್ರಶಸ್ತಿ ಪುರಸ್ಕಾರ
ಡಾ. ಯು.ಆರ್‌.ರಾವ್‌: ಉಡುಪಿ ರಾಮಚಂದ್ರರಾವ್‌  ಉಡುಪಿತ ಅದಮಾರುಟ್ 1932 ತಾನಿ  ಪುಟ್ಟಿನ ಇಂಬೆರ್. ಅಂತಾರಾಷ್ಟ್ರೀಯ ಖ್ಯಾತಿತ ಬಾಹ್ಯಾಕಾಶ ವಿಜ್ಞಾನಿಯಾತ್ ರಾವ್‌ ಇಂಬೆರ್ ಭಾರತತ ದುಂಬುತ ಉಪಗ್ರಹ ‘ಆರ್ಯಭಟ’ತ ರೂವಾರಿ.  ಆಯಿಡ್ತ್ ಬುಕ್ಕ ಭಾಸ್ಕರ, ಆ್ಯಪಲ್‌, ರೋಹಿಣಿ, ಇನ್ಸಾಟ್‌–1, ಇನ್ಸಾಟ್‌–2, ಐಆರ್‌ಎಸ್‌–1 ಎ, ಐಆರ್‌ಎಸ್‌–1ಬಿ ಇಂಚನೆ ಒಟ್ಟು 18 ಉಪಗ್ರಹೊನ್ ನಿರ್ಮಾಣಟ್ ಮುಖ್ಯ ಮಾರ್ಗದರ್ಶಕೆರ್. ನಿಸ್ವಾರ್ಥ ಸೇವೆಗೆ ಪುರಸ್ಕಾರ: ಎಲೆಮರೆ ಕಾಯಿಲೆಂಚ ಇತ್ತನಾ ಅರೆಗ್ ಅರಸಿ ಬತ್ತಿನ ಗೌರವ;ಪಿಟಿಐ;27 Jan, 2017
 ಭಾರತತ ರಡ್ಡನೆ ಅತಿ ಶ್ರೇಷ್ಠ ಪ್ರಶಸ್ತಿ ಪದ್ಮ ವಿಭೂಷಣ ಪ್ರಶಸ್ತಿ, ೨೦೧೭  
 'ಡಾ.ಯು.ಆರ್.ರಾವ್ ಅರ್ ಅಂತರಿಕ್ಷ ತಂತ್ರಜ್ಞಾನ ಕೃತಿಗ್ ಅಂತಾರಾಷ್ಟ್ರೀಯ ಪ್ರಶಸ್ತಿ' ಬತ್ತಂಡ್.
 ೧೯೭೬ಟ್ ಇಂಬೆರೆಗ್ ಭಾರತ ಸರಕಾರತ 'ಪದ್ಮಭೂಷಣ ಪ್ರಶಸ್ತಿ'ನ್ ಕೊರ್ತೇರ್.
 'ಭಟ್ನಾಗರ ಪ್ರಶಸ್ತಿ',
 'ರವೀಂದ್ರ ಪುರಸ್ಕಾರ',
 ‘ನಾಸಾ ಪುರಸ್ಕಾರ',
 'ಗಗಾರಿನ್ ಪದಕ' ದುಂಬುಗ್ ಗೌರವ ತಿಕ್ಕ್ಂಡ್.
 ಮೈಸೂರು ವಿಶ್ವವಿದ್ಯಾನಿಲಯ ಸೇರಾತ್ ಮಸ್ತ್ ವಿಶ್ವವಿದ್ಯಾಲಯೊ ಗೌರವ ಡಾಕ್ಟರೇಟ್ ಕೊರ್ತೇರ್.
 ಯು.ಆರ್.ರಾವ್ ಇಂಬೆರ್ ಶಾಂತಿಗಾತ್ ಅಂತರಿಕ್ಷ ಯೋಜನೆತ ವಿಶ್ವಸಂಸ್ಥೆತ ಮುಖ್ಯ ಕಾರ್ಯದರ್ಶಿಯಾತ್ ಇತ್ತೆರ್.

'ಪ್ರತಿಷ್ಠಿತ ಸ್ಯಾಟಲೈಟ್ ಹಾಲ್ ಆಫ್ ಫೇಮ್ ಗೌರವೊ'
'ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ'(ಇಸ್ರೋ) ತ ಮಾಜಿ ಮುಖ್ಯಸ್ಥರಾತ್ 'ಪ್ರೊ.ಯು.ಆರ್.ರಾವ್' 'ಪ್ರತಿಷ್ಠಿತ ಸ್ಯಾಟಲೈಟ್ ಹಾಲ್ ಆಫ್ ಫೇಮ್' ಗೌರವಕ್ಕ್ ಪಾತ್ರರಾತೆರ್.ಸನ್.೨೦೧೩ ರ,ಮಾರ್ಚ್,೧೯ ಎ್ ವಾಷಿಂಗ್ಟನ್ಟ್ ನಡೆತ್ತಿನ ಸಮಾರಂಭಟ್ ಒಂಜಿ ಸಾವಿರ ಗೌರವಾನ್ವಿತ ಬಾಹ್ಯಾಕಾಶ ವಿಜ್ಞಾನಿಲೆ ಸಮ್ಮುಖೊಟ್ ಡಾ.ರಾವ್ ರೆಗ್ ಪ್ರಶಸ್ತಿಯನ್ನ್ ದಯಪಾಲಿಸಾತೆರ್.ಡಾ.ರಾವ್ ಈ ತರಹಃ ಪ್ರಶಸ್ತಿನ್ ಪ್ರಥಮ ಭಾರತೀಯ, ಅಂಚನೆ ಈ ಗೌರವ ಪಡೆಯಿನ ೫೦ ಜನತ ಗುಂಪುಟ್ ಅರ್ ಸೇರಾತೆರ್. 'ವಾಷಿಂಗ್ಟನ್ ತ ಸೊಸೈಟಿ ಆಫ್ ಸೆಟಲೈಟ್ ಪ್ರೊಫೆಷನಲ್ಸ್ ಇಂಟರ್ನ್ಯಾಷನಲ್' ವತಿಯಿಡ್ತ್ ತಿಕ್ಕುನ ಪ್ರತಿಷ್ಟಿತ ಗೌರವ ಉಂದು. ಭಾರತಟ್ 'ಬಾಹ್ಯಾಕಾಶ ತಂತ್ರಜ್ಞಾನ ಬುಕ್ಕ ಸಂವಹನ ವಿಸ್ತಾರಕ್ಕ್ ತಿಕ್ಕುನ ಕೊಡುಗೆ'ಗತ್ ಪ್ರೊ.ರಾವ್ ಅರೆಗ್ ಪ್ರಶಸ್ತಿ ತಕ್ಕುತ್ತ್ಂಡ್.

೨ನೇ ಹಾಲ್‌ ಆಫ್‌ ಫೇಮ್‌
ಪ್ರಜಾವಾಣಿ:5 Oct, 2016:
ಖ್ಯಾತ ಬಾಹ್ಯಾಕಾಶ ವಿಜ್ಞಾನಿ ಪ್ರೊ.ಯು.ಆರ್‌.ರಾವ್‌ ಅರೆಗ್ ಪ್ರತಿಷ್ಠಿತ ‘ಐಎಎಫ್‌ ಹಾಲ್‌ ಆಫ್‌ ಫೇಮ್‌’ ಸೇರ್ಪಡೆ  ಗೌರವಕ್ಕ್  ಪಾತ್ರರಾತೆರ್. ಇಂಟರ್‌ನ್ಯಾಷನಲ್‌ ಏರೋನಾಟಿಕಲ್‌ ಫೆಡರೇಷನ್‌ (ಐಎಎಫ್‌) ಕೊರ್ಪುನ ಈ ಗೌರವ  ಅಂತರಿಕ್ಷ ವಿಜ್ಞಾನಿತ ಪಾಲಿಗ್ ಅತ್ಯುನ್ನತವಾಯಿನ. 2016 ಸೆ. 30 ತಾನಿ ಮೆಕ್ಸಿಕೊಟ್ ನಡೆತ್ತಿನ ಇಂಟರ್‌ ನ್ಯಾಷನಲ್‌ ಏರೋನಾಟಿಕಲ್‌ ಕಾಂಗ್ರೆಸ್‌  ಸಮಾವೇಶಟ್ ರಾವ್‌ ಅರೆನಾ ಪುದಾರ್ನ್ ಹಾಲ್‌ ಆಫ್‌ ಫೇಮ್ ಗ್ ಸೇರ್ಪಡೆ ಮಾಲ್ತೆರ್  ಉಂದು ಇಸ್ರೊ  ಪಣ್ಣತ್ಂಡ್.

ಹಾಲ್‌ ಆಫ್‌ ಫೇಮ್‌  
ಅಂತರ್ ರಾಷ್ಟ್ರೀಯ ವೈಮಾನಿಕ ಫೆಡರೇಷನ್‌ ಸಂಸ್ಥೆ ಬಾಹ್ಯಾಕಾಶ ವಿಜ್ಞಾನಟ್ ಅತ್ಯುತ್ತಮ ಸೇವೆ ಸಲ್ಲಿಸಾಯಿನ ವ್ಯಕ್ತಿಲೆಗ್ ಸಾಧನೆ ಬಣ್ಣಿಸುವ ಕಾಯಂ ಗ್ಯಾಲರಿನ್  ಸ್ಥಾಪನೆ ಮಾಲ್ತೆರ್. ಹಾಲ್‌ ಆಫ್‌ ಫೇಮ್‌ ಗೌರವಕ್ಕ್ ಪಾತ್ರರಾಯಿನ ವ್ಯಕ್ತಿನ ಕುರಿತ ಬಿನ್ನವತ್ತಳೆ, ಜೀವನಕ್ಕ್ ಸಂಬಂಧಪಟ್ಟಿನ ಮಾಹಿತಿ ಬುಕ್ಕ ಚಿತ್ರೊನ್  ಗ್ಯಾಲರಿಟ್ ಪ್ರಕಟ ಮಾಲ್ತೆರ್.

ಪಿದಾಯಿತ ಕೊಂಡಿ
ಯು ಆರ್ ರಾವ್ ಬಗ್ಗೆ

 ಉಲ್ಲೇಕೊಲು 

ವರ್ಗೊ:ವಿಜ್ಞಾನಿಲು
ವರ್ಗೊ:ವಿಜ್ಞಾನ